[image: C:\Users\User\Pictures\építkezés\zoldkert_panzio_logo_transparent.png]
6640 Csongrád,
Dózsa György tér 6.


Szeretettel üdvözöljük a Zöldkert Panzióban!

A panzióban eltöltött zavartalan pihenés érdekében összefoglaljuk a legfontosabb tudnivalókat a szálláshely HÁZIRENDjét:
Panzió telefonszáma: 06-309-013-631
Panzió vezetője: Kása Judit
A recepció délelőtt 8-10-ig, délután 13-20 óráig áll rendelkezésre, egyéb időpontban a fent megadott telefonszámon állunk rendelkezésre. 
Az Étterem telefonszáma: 06-63/483-199
Nyitvatartása: minden nap 11-21 óráig

Be és Kijelentkezés:
A bejelentkezés az érkezés napján 13 óra és 20 óra között lehetséges.
A szobát a távozás napján 10 óráig kérjük elhagyni. Amennyiben később szeretnének kijelentkezni, kérjük, hogy keressék a recepcióst. Szabad kapacitás függvényében, felár ellenében van rá lehetőség.
Érkezéskor a recepción elkérjük minden vendégtől a személyi igazolványát és a személyes adatait okmányolvasó segítségével rögzítjük. Okmány hiányában a szálláshely szolgáltatás nem vehető igénybe.
A szálláshelyet csak előre egyeztetett létszámban vehetik igénybe a vendégek. Látogatót csak a személyzet tudtával fogadhatnak.

Fizetés:
A szállásdíj és az idegenforgalmi adó fizetése érkezéskor, illetve távozás előtt is lehetséges.
Fizetési módok: készpénz, bankkártya, Szép kártya
Az étteremben történt fogyasztást rögtön helyben lehet rendezni vagy a szobaszámhoz felíratni és távozáskor kifizetni.
A szállásról és a fogyasztásról külön számlát készítünk.

Parkoló:
A parkolót térítésmentesen használhatják vendégeink. A kaput éjszakára zárjuk, a vendégek kulcsot kapnak a szobakulcs mellé a kapuhoz is. A parkolóban hagyott értékekért felelősséget nem vállalunk.

Szobák:
Kérjük a berendezési tárgyak rendeltetésszerű használatát. A szobák berendezését, felszerelését, beleértve a törölközőket, plédet, ágyneműt a házból kivinni tilos. 

Babaágyat, kiskádat, ágyneműt kérésre tudunk biztosítani.

Amennyiben szüksége van hajszárítóra, esetleg vasalóra, vasalódeszkára kérem jelezze a recepciósnak.

Kérésre telefonálási lehetőséget biztosítunk a recepción.

Minden szobában a szekrényben van pléd elhelyezve.

A szobákat minden nap ellenőrizzük és takarítjuk. A törölközőt legalább 3 naponként, illetve kérésre cseréljük. Az ágyneműt legalább hetente cseréljük, de kérésre gyakrabban is.

Amennyiben további paplanra vagy párnára van szüksége kérjük jelezze a recepción.

Valamennyi szoba nemdohányzó. Minden szobában és a közösségi terekben füstérzékelők vannak elhelyezve. Dohányozni a panzió bejáratánál a kijelölt helyen lehet.

A WIFI használata az egész épületben elérhető és ingyenes.

Háziállat behozatalára van lehetőség a szállásadóval történő egyeztetés után, melynek a díja 2500/éj.
A szobában felejtett tárgyakat 6 hónapig megőrizzük, amennyiben jelzik felénk a megadott címre postázzuk utánvéttel.

Felhívjuk a figyelmét, hogy a szállásadónak nem áll módjában felelősséget vállalni az önhibáján kívül történt eseményekből eredő károkért. (parkolóban történt sérülés, természeti csapás, áramszünet, stb.)Kellemes kikapcsolódást kívánunk vendégeinknek!

Napi szobaárak közvetlen foglalás estén, ellátás nélkül:

Egyágyas szoba: 10000 Ft/szoba/éj
Kétágyas szoba: 18000 Ft/szoba/éj
Családi szoba: 27000 Ft/szoba/éj
Pótágy ára: 5000 Ft/fő/éj
Kisállat: 3500 Ft/éj
Áraink az IFA-t tartalmazzák.























Értékmegőrzési lehetőség

A panzióban van lehetőség értékeinek megőrzésére, amennyiben azt nem kívánja a szobában hagyni.
A leadott értéktárgyakról lista készül, melyet a vendég és a panzió vezetője is aláír.
Az értéktárgyakat csak ugyanaz a személy jogosult kivenni.
Kérje a formanyomtatványt a recepción.

Köszönjük!























Csongrádi Gyógyfürdő és Uszoda

A panzió közvetlen szomszédságában található a Csongrádi Gyógyfürdő és Uszoda

Minden év június 01-től augusztus 31-ig nyári pénztár üzemel a panzió felöli bejáratnál. Egyéb időszakban a főbejárat felől közelíthető meg a komplexum.
Nyitvatartás:
hétfő-csütörtök:6-20 óráig
péntek:6-21 óráig
szombat:8-21 óráig
vasárnap:8-21 óráig

A mindenkori érvényes belépőjegy árakról a www.csongradfurdo.hu weboldalon tájékozódhat, telefonszám: 06-63-850-900.

 
















Panaszkezelés

A panzióban dolgozók kiemelten figyelnek a vendégpanaszok kezelésére.
A technikai és műszaki jellegű észrevételeket lehetőleg azonnal orvosoljuk., így a szolgáltatás idejében és a helyszínen történik a vendégpanasz kezelése.

Az egyéb panaszokat a vendégek megtehetik írásban vagy szóban. A vendégeknek lehetősége van írásban, akár jegyzőkönyvet készíteni, amelyre a panzió vezetőnek kötelessége a vendégnek írásban válaszolni.

